5. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ ΚΑΙ ΥΦΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 10102/632 της 7 Φεβρ./1 Μαρτ.  1955 Περί καθορισμού όρων παραδοχής δικαιωμάτων κλπ. ταχυδρομικών δεμάτων εξωτερικού μετά δεδηλωμένης αξίας εντός του πλαισίου της Διεθνούς Συμφωνίας των Βρυξελλών «περί ταχυδρομικών δεμάτων». Λαβόντες υπ΄ όψει το άρθρ. 19 του Νόμ. 841/ 1948 «περί ταχυδρομικών δεμάτων», το υπ΄ αριθ. 2697/1953 Ν.Δ/μα, δι΄ ου εκυρώθη η εν Βρυξέλλαις διομολογηθείσα συμφωνία «περί ανταλλαγής ταχυδρομικών δεμάτων» και ο Κανονισμός εκτελέσεως της συμφωνίας ταύτης ως και τα άρθρ. 25 και 26 της αυτής Συμφωνίας, αποφασίζομεν: Άρθρ.1.-Το ανώτατον όριον της δηλώσεως της αξίας του περιεχομένου των μετά των χωρών του εξωτερικού ανταλλασσομένων ταχυδρομικών δεμάτων μετά δεδηλωμένης αξίας ορίζεται εις 1.000 χρυσά φράγκα. Άρθρ.2.-Το τέλος αποστολής των ταχυδρομικών δεμάτων μετά δεδηλωμένης αξίας συνιστάται: α)Εκ του συνήθους τέλους του αναλογούντος προς το βάρος και τας διαστάσεις του συνήθους δέματος. β)Εξ αναλογικού τέλους ασφαλείας 0,50 χρ. φρ. ανά 200 χρ. φρ. ή κλάσμα επί του ποσού της δηλουμένης αξίας και  γ)Εκ δικαιώματος αποστολής 0,50 χρ. φρ. κατά δέμα. Η παρούσα δημοσιευθήτω δια της Εφημερίδος της Κυβερνήσεως. 